Joakimfest

**Joakimfest** je međunarodni pozorišni festival koji se održava svake godine u drugoj sedmici oktobra u Kragujevcu, Knjaževsko-srpskom teatru (do 2019. Joakiminterfest).

Festival je dobio ime po Joakimu Vujiću, direktoru prvog srpskog teatra osnovanog u Kragujevcu 1835. godine.
Domaćin Festivala je Knjaževsko-srpski teatar, a glavni pokrovitelj Grad Kragujevac.

## Razvoj
 
Internacionalni pozorišni festival – JoakimInterFest, dobio je ime po jednoj od najznačajnijih ličnosti srpskog teatra, Joakimu Vujiću (1772–1847). Pisac, komediograf, prevodilac, putnik i upravnik prvog srpskog pozorišta osnovanog u Kragujevcu, tadašnjoj prestonici Srbije 1835. godine, Joakim Vujić je istovremeno i najkontroverznija i najintrigantnija ličnost srpske pozorišne istorije. Njegov slobodarski duh, impozantan broj dela, koji je za sobom ostavio i sve ono što je uradio za početke razvoja organizovanog teatarskog života u Srbiji, doneli su mu epitet – „otac srpskog teatra”.

JoakimInterFest je osnovan je 2006. godine na inicijativu tadašnjeg direktora Knjaževsko-srpskog teatra, reditelja Dragana Jakovljevića, a uz veliko razumevanje i podršku Grada Kragujevca. Tadašnje uprave, teatra i Grada Kragujevca, prepoznale su potrebu za jednim internacionalnim pozorišnim festivalom koji bi unapredio pozorišni život na ovom prostoru, a vernoj kragujevačkoj publici i uposlenicima ovog teatra pružio uvid i informacije u nove pozorišne tokove. Tako je upravo Knjaževsko-srpski teatar, sa svojom značajnom tradicijom, postao pokretač više no potrebne teatarske razmene, kojom se intezivirao taj segment pozorišnog života u ovom delu Srbije, južno od Beograda.

Dragan Jakovljević je, uz značajnu pomoć teatrološkinje i pozorišne kritičarke Dragane Bošković, selektorski posao obavljao sve do 2011. godine.
Od 2012. selektori (ujedno i umetnički direktori) su birani na najmanje dve godine. Svojim selekcijama, značajan doprinos festivalu, dali su: Goran Cvetković (2012–2014), Željko Jovanović (2015. i 2016), Miloš Latinović (2017. i 2018) i Slobodan Savić (2019. i 2020).

Početkom 2019. godine izborom kritičara Slobodana Savića, na mesto selektora i umetničkog direktora, festival menja naziv u Joakimfest (2020), a selektor Savić zalaže se za koncept veće internacionalne prepoznatljivosti. Nažalost, situacija sa pandemijom virusa kovid 19,  sprečila ga je da u potpunosti realizuje sve svoje ideje i planove.

Joakimfest je festival savremenog, modernog, estetski, tematski i poetički referentnog pozorišta, koji izborom predstava nastoji da bude vidljiv ne samo u lokalnoj zajednici no i u širem regionu.

Joakimfest slavi i neguje estetski sofisticirano, društveno odgovorno, subverzivno i emancipatorsko pozorište koje se hvata u koštac s gorućim problemima i fenomenima vremena i sveta u kojem živimo.

Od osnivanja Festivala do danas, na Joakimfestu je izvedeno preko 140 predstava iz 25 zemalja sveta u kojima je učestovalo više od 700 pozorišnih stvaralaca. Tokom svih ovih godina, Festival s podjednakom pažnjom prati, kako afirmisane autore i autorke internacionalne i domaće pozorišne scene, tako i i one mlade pozorišne stvaraoce, koji upravo u Kragujevcu, na Joakimfestu, dobijaju podršku i mogućnost svoje šire umetničke afirmacije.

Tročlani međunarodni žiri dodeljuje dve nagrade na Festivalu: Gran pri „Joakim Vujić“ za najbolju predstavu u celini i Specijalnu nagradu grada Kragujevca.

Domaćin i organizator Festivala je Кnjaževsko-srpski teatar, a glavni pokrovitelj Grad Кragujevac. 

## Nagrade
**Gran pri „Joakim Vujić“ za najbolju predstavu u celini**

**Specijalna nagrada grada Kragujevca **
*2006. - *Okamenjeni princ*, tekst Hening Mankel, reditelj Mark van der Velden, u izvođenju Malog pozorišta Duško Radović,
* 2007. - *Revizor*, tekst Nikolaj Gogolj, reditelj Horaciu Malaele, u izvođenju Teatra komedije iz Bukurešta,
* 2008. - *Ćeif*, tekst Mirza Fehimović, reditelj Egon Savin, u izvođenju Beogradskog dramskog pozorišta,
* 2009. - *Višnjik*, tekst Anton Pavlović Čehov, reditelj Aleksandar Dunđerović, u izvođenju Kolektiv teatra iz Mančestera,
* 2010. - *San letnje noći*, tekst Vilijam Šekspir, reditelj Zoltan Puškaš, u izvođenju Ujvideki sinhaz iz Novog Sada.
* 2011. - *Crveno*, po motivima romana *Zovem se crveno* Orhana Pamuka u režiji Martina Kočovskog, i u produkciji NETA, Nove evropske pozorišne akcije.
* 2012. - *Marat The Sade*, izvorni rad Petera Vajsa u režiji Andraša Urbana, u izvođenju Novosadskog pozorišta (Ujvideki sinhaz).
* 2013. - *Grebanje ili kako se ubila moja baka* dramske spisateljice Tanje Šljivar u režiji Selme Spahić, u izvođenju Bosanskog narodnog pozorišta iz Zenice.
* 2014. – *Naš čas*, tekst Tadeuš Slobođanek, režija Vladimir Milčin, produkcija Teatara za deca i mladinci iz Skoplja
* 2015. – *Kainov ož@iljak*, tekst Vladimir Kecmanović i Dejan Stojiljković a režija Jug Radivojević, produkcija Šabačko pozorište.
* 2016. – "Mi smo oni na koje su nas roditelji upozoravali ", Tanja Šljivar, režija Mirjana karanović, produkcija Bosansko narodno pozorište Zenica/Kamerni teatar 55 Sarajevo.
* 2017. – "Šekspir, sonet 66" Vilijem Šekspir u režiji Kokana Mladenovića i produkciji Mađarskog državnog pozorišta «Čiki Gergelj», iz Temišvara, Rumunija.
* 2018. –  "Ustav Republike Hrvatske" Ante Tomić i Rajko Grlić, režija Vinko Brešan, produkcija Satiričko kazalište „Kerempuh“, Zagreb, Hrvatska.
* 2019. – "Medejini dečaci" po Europidovoj drami, Andrei Mažeri u izvođenju Apollo 111, Bukurešt, Rumunija.
* 2020. – "Zašto je poludeo gospodin R" u režiji Boba Jelčića, Jugoslovensko dramsko pozorište, Srbija.  
* 2021. – "I konje ubijaju, zar ne?" Narodnog pozorišta iz Bitolja (Severna Makedonija) 
* 2022. - "Pristanak" po tekstu Nine Rejn, režija Nebojša Bradić, Atelje 212, Srbija.
* 2023. - *Što na podu spavaš*, režija Kokan Mladenović, Srpskog narodnog pozorišta iz Novog Sada, Gradskog dramskog kazališta „Gavela“ iz Zagreba, Narodnog pozorišta Sarajevo i Festivala MESS.
* 2024. - *Ćelava pjevačica*, režija Jagoš Marković, Centar za kulturu Tivat, Crna Gora.
* 2025. - *Моje pozorište*, autorski projekat Borisa Liješevića, Atelje 212, Beograd, Srbija.

## Galerija

Datoteka:PlakatJoakiminterfest2008.jpg|Joakimfest
Datoteka:Joescena.jpg|Scena Joakim Vujić
Datoteka:Interdragsloba2006.jpg|Dragana Bošković i Slobodan Savić
Datoteka:Hommage à Harold Pinter, 2006.jpg|Suđenje Haroldu Pinteru
Datoteka:Biljana.jpg|Biljana Srbljanović
Datoteka:Milosevic at the Hague.jpg|Milošević u Hagu


## Veze
* Knjaževsko-srpski teatar
* JoakimInterFest
* Statueta Joakim Vujić
* Prsten sa likom Joakima Vujića
* Kragujevac

## Reference


## Festivali

Selektor: dr Miroslav Miki Radonjić, teatrolog

* *Živi pesak* - slike po motivima Otoa Tolnaija i Pala Petrika, režija: Kinga Mezei / koprodukcija Pozorišno udruženje Novem, Narodno pozorište Subotica i Regionalna kreativna radionica iz Kanjiže, povodom 25-godišnjice smrti Pala Petrika i Dana vojvođanske mađarske likovne umetnosti / Srbija
* *Skupština* - po motivima dramskog teksta *Porodična skupština* Kristine Klemente, režija: Ivan Plazibat / Gradsko pozorište Jazavac, Banja Luka / Republika Srpska – Bosna i Hercegovina
* *Jugoslavija, moja otadžbina* - po romanu Gorana Vojnovića *Jugoslavija, moja dežela,* režija Marko Misirača / koprodukcija Pozorište Prijedor, Gledališče Koper (Teatro Capodistria), i Fondacija „Fridrih Ebert Stiftung“ / Republika Srpska (BiH) / Slovenija
* *Pristanak* - po tekstu Nine Rejn, režija: Nebojša Bradić / Atelje 212 / Srbija
* *My name is Goran Stefanovski* - autorska adaptacija Branislave Ilić, režija: Branislav Mićunović / Dramski teatar Skoplje / Severna Makedonija

Žiri:

Đorđi Jolevski – glumac i reditelj (Severna Makedonija), predsednik žirija

Željko Jovanović – pozorišni kritičar i književnik (Srbija) 

Ana Todorović – glumica (Srbija)

Najbolja predstava:

*Pristanak * po tekstu Nine Rejn, režija: Nebojša Bradić / Atelje 212 / Srbija